Scientia (ratio)
Vide etiam paginam discretivam: Scientia. Scientia (-ae, f.), sive plenius scientia rationalis, est inceptum systematicum, quod cognitionem aedificat et ordinat, explanationes quae temptari possunt et praedictiones de universo offerens. Primus progressus in historia scientiae Aegypto antiquae Mesopotamiaeque annos ab 3000 ad 1200 a.C.n. attribui potest, quarum inventiones traditionesque mathematicae, astronomiae, et medicinae Graecam antiquitatis classicae philosophiam naturalem intraverunt et formaverunt, unde homines periti eventus in mundo corporeo in causis naturalibus fundatos explicare rite conabantur. Post Imperium Romanum Occidentalium casum, scientia Graecarum orbis terrarum notionum in Europa Occidentali primis medii aevi saeculis (ab anno 400 ad annum 1000) corrumpebatur, sed in mundo Islamico aetate aurea Islamica conservabatur.